open-index/open-wikipedia-markdown huggingface dataset:
Osh

**Osh** (Kirgizi: Ош) es un li duesim max grand cité de Kirgizistan. It es situat in li sud del land al frontiera con Uzebekistan in li Fergana Valley in li Osh Region de quel cité capital Osh es.

Osh have 320.400 (2020) habitantes e un area de 182,5 quadrat-kilometres. Secun li nationalitá li population del habitantes es tre mixtet. In li 2009 57,9 percentes del habitantes esset zbekes e 34,2 percentes kirgizes.

Osh es li max old cité de Kirgizistan. Li cité esset annexet de Russia in li annu 1876. In li annu 1990 durant li final annus del Soviet-Union esset etnical tumultus in Osh in quel plu quam 300 homes morit. Desde li annu 2000 Osh have li statu quam duesim cité capital de Kirgizistan.
Tasmania

**Tasmamia** es un insul in li Indian Oceane quel apartene a Australia. Il lingues del aborigines li insul have li nómine lutruwita e til li annu 1855 li insul havet li nómine Van-Diemens-Land e hodie li nómine es sovente acurtat a Tassie. Tasmania es situat 240 kilometres sud de Australia.

Tasmania anc es un federal state de Australia e have su propri guvernament e parlament.

Tasmania have 534,400 habitantes (2020) e un area de 68.300 quadrat-kilometres. Li insul have un longore de 296 kilometres e un largore de 315 kilometres.

Li cité capital de Tasmania es Hobart e li duesmim max grand cité es Launceston.

## Historie
* 1642 Li nederlandesi marinero Abel Tasman decovrit Tasmania.
* 1825 Li insul devenit sub li nómine Van-Diement Land un propri colonia del Reyatu Unit.
* 1856 Li insul recivet autonomie e es renóminat Tasmania.
* 1901 Tasmania devenit un federal state in li índependent state Australia.

## Politica
Quam federal state de Australia Tasmania have su propri guvernmament e parlament.
* Prim-ministre: Will Hodgman (Liberal Partise de Australia)
Li parlament de Tasmania have du domes. Li Dom de Representantes con 25 membres e li Senatu con 15 membres.
Persian

Li **persian** es un lingue iranian parlat in Iran, Afganistan e Tadjikistan. It es parlat anc in mult diasporas tra li munde, particularimen pos li Revolution Iranian in 1979. Grand comunités persian trova se in landes quam li Unit States, Canada (precipue in Vancouver), Germania, e li Reyatu Unit. Existe un grand population iranian anc in li land de Bahrain (li tal-nominat Ajam de Bahrain), ma to-ci ne es un recent diaspora ma un etnic gruppe desde long quel trova se just al altri látere del Golfe Persian.
Giza

**Giza** (arab: لجيزة) es un li triesim max grand cité de Egiptia. It es situat al westal rive del fluvie Nile sud-west del cité capital Cairo in li nord-ost de Egiptia. Giza es li cité capital del Guvernia Giza.

Giza have 8.800.000 (2018) habitantes e un area de 1579,85 quadrat-kilometres. 

Giza esset fundat in li annu 642 ante Crist e es famosi in li munde pro li Plató de Giza ú es situat piramides, temples e sepultorias del ancian egiptian cultura. Inter li historic monumemntes es li famosi Grand Sfinxe e li Grand Piramides de Giza.

Pro li economie del cité li turisme lude un important rol.
Nancy Pelosi

**Nancy Patricia Pelosi** (nascet quam *Nancy Patricia D'Alesandro*) es un féminin politico de USA. Ella nascet in li 26-im de marte 1940 in Baltimore (Maryland) e esset inter li 3-im de januar 2019 e li 3-im de januar 2023 li presidente del Dom de Representantes del parlament de USA. Nancy Pelosi es membre del partise Democratic Partise). 

## Personal e professional vive
Li familie de Nancy Pelosi origina de Italia. Su patre Thomas D'Alesandro Jr esset borgomastro de Baltimore inter 1947 e 1959.

Nancy Pelosi studiat political scientie in Washington, D.C.. Ella finit su studie in li annu 1962 con li gradu del bachelor. In li annu 1963 ella maritat li bankero Paul Pelosi. Li cuple have quin infantes. Li familie translocat in li annu 1969 de New York a San Francisco.

## Political cariera
Nancy Pelosi ha esset desde su yunesse activ in li  Democratic Partise.
* 1981-1983 Presidente del Democratic Partise in California.
* 1987 Nancy Pelosi es electet quam membre del Dom del Representantes del parlament de USA por San Francisco.
* 2003-2007 Nancy Pelosi devenit chef del fraction del Democratic Partise.
* 2011-2019 Denov chef del fraction del Democratic Partise in li Dom del Representantes
* 2019-2023 Nancy Pelosi devenit li 3-im de januar 2019 li presidente del Dom del Representantes del parlament de USA. Ella restat in li oficie til li 3-im de januar 2023.

## Politica
Nancy Pelosi es un radical e agressiv adversia del ex-presidente Donald Trump. Ella provat duvez remover le quam presidente de USA per un processu de accusation sin successe.
Mechelen

**Mechelen** es un cité in Belgia. It es situat in li region Flandria e apartene al Provincia Antwerpen e es li administrativ centre del Districte Mechelen.

Mechelen have 86.616 (2019) habitantes e un area de 65,2 quadrat-kilometres. 

Mechelen es li sede del catolic archi-epíscopatu de Belgia

Li cité es un industrial centre. Por li economie del cité li birerías de Mechelen have un grand importantie e tradition.

## Sport
Li football-club KV Mechelen lude in li liga Jupiler Pro League quel es li suprem liga de Belgia.
Marcelo Rebelo de Sousa

**Marcelo Nuno Duarte Rebelo de Sousa ** es un politico de Portugal. Il nascet li 12-im de decembre 1948 sur li insul São Sebastião da Pedreira (Lisboa) e esset inter li 9-im marte 2016 e li 9-im de marte 2026 li presidente de Portugal. Marcelo Rebelo de Souse es membre del centrist-dextri Social Democratic Partise/PSD.

## Personal e professional vive
Marcelo Rebelo de Sousa studiat jurisprudentie in Lisboa. Il es activ adherent del Catolic Eclesie e esset activ in catolic organisationes de charitá. In li annu 1992 Rebelo de Sousa anc finit studie de political scientie e economie. 

Marcel Rebelo de Sousa fat su doctoratu al universitá de Lisboa e devenit professor por jurisprudentie al universitá de Lisboa. Il anc laborat quam jurnalist. 

Marcel Rebelo de Sousa esset maritat desde inter 1972 e 1980 con Ana Cristina Caeiro da Motta Veiga. Li cuple have un filio e un filia. Marcel Rebelo de Sousa nu have con partnera Rita Amaral Cabral.

## Political cariera
* 1982-1983 Ministre por parlamentari aferes.
* 1996-1999 Presidente del centrist-dextri Social Democratic Partise/PSD.
* 1997-1999 Vice-presidente del Europan Popul Partise.
* 2016 Marcelo Rebelo de Sousa esset electet quam presidente de [Portugal] per 52 percentes in li unesim rond.
* 2021 Marcelo Rebelo Sousa ganiat li unesim rond del election presidential de [Portugal con 60,7 percentes.
* 2016-2026 Marcelo Rebelo de Sousa esset presidente de Portugal inter li 9-im de marte 2016 e li 9-im de marte 2026.
Silvia Breher

**Silvia Breher** nascet quam *Silvia Lucke* es un fémimin politico de Germania. Ella nascet li  23-im de julí 1973 in Löningen e es desde li 22-im de novembre 2019 vice-presidente del Cristan Democratic Union de Germania.

## Personal e professional vive
Silvia Breher studiat jurisprudentie in Osnabrück. Pos studies ella laborat quam avocate.

Silvia Breher es maritat e have tri infantes. Ella habita in Lindern.

## Political cariera
* 2017 Silvia Breher es electet in li parlament de Germania por li Cristan Democratic Union de Germania.
* 2018-2020 Presidente del organisation del Cristan Democratic Union de Germania in li Subdistricte Cloppenburg.
* 2019 Silvia Breher es electet quam vice-presidente del Cristan Democratic Union de Germania e presidente del regional organisation del Cristan Democratic Union de Germania in Oldenburg.
Piz Buin

Li **Piz Buin** o plu precis *Großer Piz Buin* es li max alt monte del austrian país federal Vorarlberg. It es situat in li montania de Alpes ye li frontiera inter Austria e Svissia. Li Piz Buin have un altore de 3312 metres e it es li triesim max alt monte del gruppe de montes Silvetta.

Li nómine *Piz Buin* origina del retoroman lingue e significa *Pic del bove*.

Li unesim homes qui ascendet li monte acompleet li defí li annu 1865. Ili esset Josef Anton Specht e Johann Jakob Weilenmann con su ducteros Jakob Pfitscher e Franz Pöll. In li annu 1936 esset posit li unesim sómmite-cruce sur li Piz Buin.
Alvar Aalto

**Hugo Alvar Henrik Aalto** esset un famosi finlandesi architect e designator de mobles. Il nascet li 3-im de februar 1898 e morit li 11-im de may 1976 in Helsinki. 

Alvar Aalto devenit famosi pro su conception del organic construction e es egardat in Scandinavia quam patre del modernisme e pionero del finlandesi architectura. 

Por su mobles Aalto usat solmen ligne e il refusat artificial materiales por li construction. Un tre populari objecte es li Aalto-vase ex vitre. Desde li annu 2010 li Aalto universitá in Helsinki porta li nómine del famosi architecte.

## Vive
Alvar Aalto studiat architectura in Helsinki inter 1916 e 1921. In li annu 1923 il apertet un biró de architectura in Jyväskylä. Ye li annu 1924 Aalto maritat su assistente Aino Marsio qui morit in li annu 1949. In li annu 1940 Aalto devenit professor por architectura al Massachusetts Institute of Technology in Cambridge (USA).

Alvar Aalto maritat ye li annu 1976 Elissa Mäkiniemi.
Roland Tichy

**Roland Tichy** es un jurnalist e publicist de Germania. Il nascet li 11-im de novembre 1955 in Bad Reichenhall e es li fundator e editor del jurnal Tichys Einblick.

Roland Tichy studiat economie, political scientie e scientie de comunication in München e New Orleans. Pos su studies il laborat quam assistente al institut por popul-economomie del universitá de München.

Il esset chef-redactor del jurnales *Euro*, *Impulse* e Wirtschaftswoche. Inter 1983 e 1985 Tichy laborat in li cancellaria del german prim-ministre Helmut Kohl.

Roland Tichy esset director del fundation Ludwig-Erhard-Stifung inter 2014 e 2020. Ta il esset criticat pro un articul quel esset egardat de quelc persones e medies quam hostil contra féminas e pro to il ne candidat plu por ti position denov in li annu 2020. Roland Tichy es anc in li curatorium del fundation Friedrich-August-von-Hayek-Stiftung.

In li annu 2015 Roland Tichy fundat li conservativ jurnal Tichys Einblick.

Roland Tichy anc publicat pluri libres. Il es maritat con Andrea Tichy.
Bat Yam

**Bat Yam** (hebreic: בַּת יָם‎ or בַּת־יָם‎) es un cité in Israel. It es situat al costa del Mediterraneo in li centre del land e apartene al Discricte Tel Aviv. Li nómine Bat Yam significa *filia del mare*.

Li cité esset fundat sub li nómine *Bajit vaGanc* e changeat li nómine in li annu 1936 a Bat Yam. In li annu 1958 Bat Yam recivet li statu de un cité.

Bat Yam have un long sable-plage e anc mult hoteles along li plage-promenada.

## Sport
Li hockey sur glacie-club HC Bat Yam have su hem in li cité e ja ganiat quarvez li national championatu de Israel in li hockey sur glacie.
Myrna Fahey

**Myrna Fahey** esset un actoressa de cinemá e de televsion de USA. Ella nascet li 12-im de marte 1933 in Carmel (Maine) e morit li 6-im de may 1973 in Santa Monica (California). 

Myrna Fahey esset activ quam actoressa inter 1954 til su morte in li annu 1973. Ella comensat per luder in Western-filmes. Su max famosi rol esset in li film The Fall of the House of Usher (1960) de Roger Corman in quel ella ludet *Madelain Usher* in li adation del famosi raconta de Edgar Allan Poe.

Myrna Fahey morit in li etá de 40 annus in li annu 1973 pro cáncere.
Ibiza

**Ibiza** o oficialmen *Eivissa* es un insul in li westal Mediterraneo quel apartene a Hispania. It es parte del archipelago de Baleares e es in un distantie de 90 kilometres ostal de Hispania.

Li lingues oficial de Ibiza es hispan e catalan.

Ibiza have 147.914 habitantes (2019) e un area de 571,6 quadrat-kilometres. Secun li area it es li triesim max grand insul del Baleares. Li costa de Ibiza have un longore de circa 210 kilometres.

Li insul es collinosi e li max grand altore es li monte Sa Talaia quel have un altore de 475 metres.

Li max grand cité del insul es Ibiza (Cité). Ibiza apartene al autonom region de Baleares.

## Administrativ division
Ibiza es dividet in quin municipies. Li quin municipies es:

* Ibiza (Cité)
* Sant Antoni de Portmany
* Sant Joan de Labritja
* Sant Josep de sa Talaia
* Santa Eulària des Riu

## Historie
In li annu 123 ante Cristo li Romanes conquestat li insul e nóminat it *Eleves*. Inter 711 e 1235 pos Cristo Ibiza apartenet al imperie del arabic Maures. Desde 1235 Ibiza esset parte del hispan reyatus. Hodie it es parte del autonom region de Baleares in li Reyatu Hispania.

Hodie Ibiza es un important destination de turisme. 20 percentes del habitantes es extranos. Li biologic varietá e cultura de Ibiza es desde li annu 1999 sur li liste del Heritage Mundal del homanité de UNESCO.
Annikki Tähti

**Annikki Tähti** esset un cantatoressa de Finland. Ella nascet li 5-im de decembre 1929 in Helsinki e morit 19-im de junio 2017 in Vantaa. Tähti cantat schlageres e su max grand successe esset li melancolic valse-canzon Muistatko Monrepos’n (*Esque tu memora Monrepos?*). Ti canzon esset inter li max successosi finlandesi canzones in tot. Ella esset activ quam cantatoressa inter 1953 e 2008.

Annikki Tähti anc ludet in quelc filmes. In li annu 1953 ella ludet in li musical comedie Two Funny Guys. In li annu 2002 Annikki Tähti aparit in li film Mies vailla menneisyyttä (Li mann sin passate) de Aki Kaurismäki in quel ella cantat ancor unvez Muistako Monrepos'n.

Inter 1959 e 1979 ella esset maritat con li finlandes composer Pennti Tiensuu. Li cuple havet un filiulo. Annikki Tähti morit in li etá de 87 annus in Vantaa li 19-im de junio 2017.

## Discografie
* *Onnen sävel* (1953)
* *Itke sydämeni* (1954)
* *Muistatko Monrepos'n / Pieni sydän* (1955)
* *Balladi Olavinlinnasta* (1956)
* *Kuiskaten* (1956)
* *Annikki Tähti* (1957)
* *Budapestin yössä* (1958)
* *Annikki Tähti ja Olavi Virta: Laula kanssamme* (1961)
* *Pieni sydän* (1963)
* *Annikki Tähti & Lasse Kuusela: Laitakaupungin lapset* (1978)
* *Sörkän ruusu* (1978)
* *Kaunis on maa* (1983)
* *Unohtumattomat* (1993)
* *Muistojen tie - 40 vuotta taiteilijauraa* (1993)
* *20 suosikkia - Muistatko Monrepos'n* (1997)
* *Musiikin mestareita - Kaikki ikivihreät* (2003)
* *50 vuotta tähtenä Suomessa* (2003)
Vincent Price

**Vincent Leonard Price jr.** esset un actor de cinemá e de televsion de USA. Il nascet li 17-im de may 1912 in St. Louis (Missouri) e morit li 25-im de octobre 1993 in Los Angeles (California). 

Vincent Price devenit famosi pro su roles in mult horror-filmes inter altri in li film adaptiones de Edgar Allan Poe per li film-director Roger Corman.

Il studiat in al Yale University in New Haven (Connecticut ) anglesi e historie de arte. Vincent Price ludet in li annu 1938 in su unesim film.

Vincent Price esset trivez maritat, ma omni su maritas morit ante il.
Lino Ventura

**Lino Ventura** (nascet quam  *Angiolino Giuseppe Pasquale Ventura)* esset un famosi italian-francesi actor de cinemá  e de television. Il nascet li  14-im de julí 1919 in Parma (Italia) e morit li  22-im de octobre 1987 in Saint-Cloud (Francia). In translocat in li etá de 8 annus con su familie de Italia a Francia.

Ante il devenit un actor Lino Ventura hat laborat quam professional luctero, ma il devet finir su cariera quam luctero pro un lesion. Il esset activ quam actor inter 1953 e su morte in li annu 1987. Lino Ventura devenit populari pro su roles in bande-filmes.

Lino Ventura esset maritat con Odette Lecomte de 1942 til su morte in li annu 1987 e li cuple havet quar infantes.
Tampa

**Tampa** es un cité in li USA. It es situat in li west del federal state Florida al litore del Tampa Bay al inboccatura del fluvie Hillsborough River. Tampa es li triesim max grand cité del federal state Florida.

Tampa have 377.165 (2016) habitantes e un area de 441,9 quadrat-kilometres. 

Li territorie de Florida apartenet til li annu 1821 a Hispania. In li annu 1855 Tampa devenit oficialmen un cité.

## Sport
Li hockey sur glacie-club Tampa Bay Lightening lude in li professional National Hockey League. Li professional club de American Football Tampa Bay Buccaneers lude in li National Football League.
Cozumel

**Cozumel** es un insul in li Caribica quel apartene a Mexico. It es li triesim max grand insul de Mexico e it es situat 15,8 kilometres ost del peninsula Yucatán.

Cozumel have circa 100.000 habitantes (2010) e un area de 477,85 quadrat-kilometres. Li insul have un longore de 45,3 kilometres e un largore de 16,6 kilometres. 

Li max grand cité de Cozumel es San Miguel de Cozumel. Cozumel apartene al federal state Quintana Roo e forma li max grand parte del municipie Municipio Cozumel.

Cozumel es un popular destination de turisme. It es famosi pro su ruines del cultura del Mayas. Li nómine Cozumal siginifica *Loc del Hirunde*. Li festa del Carnevale de Cozumel es un del max important festas de Mexico.
Antony Blinken

**Antony John Blinken** es un politico del USA. Il nascet li 16-im de april 1962 in Yonkers (New Jersey) e esset inter li 26-im januar 2021 e 25-im de januar 2025 li ministre por externi aferes del  Unit States de America. Blinken es membre del Democratic Partise.

## Personal e professional vive
Antony Blinken origina de un judeic familie quel venit al USA de Hungaria. Su patre Donald M. Blinken esset inter 1978 til 1990 li ambassador del USA in Hungaria. Pos li divorcie de su genitores il habitat in Paris in Francia che su matre Judith. Antony Blinken parla fluentmen francesi.

Antony Blinken studiat social studies in li universitá de Harvard. Il esset co-editor del arte-jurnal *The Harvard Crimson*. Il anc scrit pluri articules por li jurnal e anc por li revúe *The New Republic*. Poy Blinken studiat jurisprudentie al Columbia Law School in New York.

Antony Blinken laborat quam avocate. Il esset in li equip por li presidential campanie de Michael Dukakis in li annu 1988 por colecter moné. Inter 2017 e 2021 Antony Blinken laborat quam jurnalist e docet al universitá de Chicago.

Desde li annu 2002 il es maritat con Evan Ryan e li cuple have du infantes.

## Political cariera
Por du decennies Blinken laborat in li administration de institutiones por li externi politica de USA.
* 1994-2001 Membre del National Consilie de Securitá de USA in li administration del presidente Bill Clinton.
* 2009-2013 Antony Blinken esset consilero de securitá del vice-presidente Joe Biden.
* 2013-2017 Vice-national consiliero por securitá in li guvernament de Barack Obama.
* 2015-2017 Vice-ministre por externi aferes in li guvernament de Barack Obama.
* 2021 Antony Blinken devenit li 26-im de januar 2021 ministre por externi aferes de USA in li guvernament del presidente Joe Biden.
* 2021-2025 Anthony Blinken esset ministre por externi aferes de USA inter li 26-im januar 2021 e 25-im de januar 2025
Ischia

**Ischia** es un insul in li westal Mediterraneo in Golfe de Napoli quel apartene a Italia. It es parte del archipelago del Flegraean Insules e es in un distantie de 30 kilometres westal del cité Napoli.

Elba have 67.544 habitantes (2016) e un area de 46,3 quadrat-kilometres. Secun li area it es li max grand insules in li Golfe de Napoli. Li insul have un longore de 9,9 kilometres e un largore de 7,2 kilometres. Li costa de Ischua have un longore de circa 34 kilometres.

Li max grand cité del insul es Ischia. Ichia apartene al region Toscana e al region Campania. Li insul es de vulcanic orígine.

## Administrativ division
Ischia es dividet in six municipies. Li six municipies es:
* Ischia
* Casamicciola Terme 
* Lacco Ameno 
* Forio
* Serrara Fontana
* Barano d’Ischia

## Historie
In li 8-im secul ante Cristo li insul esset colonisat de Grecia. Li grec colonistes nóminat li insul Pithekoussai. Pos to li insul devenit un parte del Roman Imperie e li insul havet li nómine Aenaria. In li annu 1883 un terr-tremore destructet li municipies Casamicciola Terme e Lacco Ameno e 2333 homes morit. 

Hodie Ischia es un important destination de turisme, anc pro su termes. In li comensa del 20-im secul Ischia esset tre populari inter scritores e pictores.
Boris Pasternak

**Boris Leonidovich Pasternak** esset un russ autor e poet. Il nascet li 10-im de februar 1890 in Moscva e morit li 30-im de may 1960 in Peredelkino. Boris Pasternak ganiat li Nobel Premie de litteratura in li annu 1958.

Boris Pasternak esset secun religion judeic. Il studiat in Moscva filosofie. Per viages e studies in Germania e Italia Pasternak decidet devenir poet e scritor. Il esset un representante de futurisme e simbolisme.

Li unesim libre de Boris Pasternak esset li colection de poemas Mi sestre, vive quel il scrit in li annu 1917, ma esset publicat in li annu 1922. Boris Pasternak traductet ovres de Johann Wolfgang von Goethe, Friedrich Schiller, William Shakespeare e Calderón de la Barca in li russ lingue.

Li max famosi ovre de Boris Pasternak es li roman Doctor Zhivago del annu 1957. Li libre ne posset esser publicat in li Soviet-Union. Li manuscrite esset contrabandat a Italia e publicat ta in li annu 1958. Pro ti libre Boris Pasternak recivet li Nobel-premie por litteratura in li annu 1958. 

Pro ti libre Pasternak esset excludet ex li oficial Asociation de scritores del Soviet-Union e esset rehabilitat in li annu 1987 dum li era de Michael Gorbachev. Il morit ja in li annu 1960 pro cáncere de pulmon.
St. Louis

**St. Louis** es un cité in li USA. It es situat in li ost del federal state Missouri al westal rive del Fluvie Mississippi. St. Louis es li duesim max grand cité del federal state Missouri.

St. Louis have 311.404 (2016) habitantes e un area de 171,4 quadrat-kilometres. 

Li cité esset fundat in li annu 1764 del franceses. Desde li annu 1803 it apartene al USA. 

St. Louis esset un important node por li ferrovia, ma desde circa 1959 li númere de habitantes dimiue se pro li economic degeneration del cité. Hodie St.Louis es notori quam un del max dangerosi cités pro li grand nivelle de crímines.

## Sport
In li annu 1904 li Olimpic Ludes del estive evenit in St. Louis. Li baseball-equip St. Louis Cardinals lude in li Major League Baseball e li hockey sur glacie-club St. Louis Blues in li National Hockey League.
Cyndi Lauper

**Cyndi Lauper**, nascet quam *Cynthia Ann Stephanie Lauper*,  es un cantatoressa a actoressa de USA. Ella nascet li 22-im de junio 1953 in New York e havet grand successes in li annus 80 del 20-im secul quam cantator de pop musica e rock musica.

Li max famosi canzones de Cyndi Lauper esset Girls Just Want to Have Fun, Time After Time,  She Bop e All Through the Night.

Cyndi Lauper es maritat con li actor David Thornton desde li annu 1991 e li cuple have un infante. Politicalmen ella es activ por li yures de homesexuales.

Cyndi Lauper es anc activ quam actoressa e ludet in mult filmes de cinemá e de television.
Dhaka

**Dhaka** (anc scrit Dacca) es li cité capital de Bangladesh. It es situat in li centre del land e anc es li administrativ centre del Distrcte Dhaka. Dhaka es situat al fluvie Buriganga.

Li cité Dhaka have 8.906.039 (2011) habitantes e li region Dhaka mem 14.543.124 (2011) habitantes. Li cité have un area de 306 quadrat-kilometres.  

Dhaka esset li cité capital del Mughal Imperie in li 17-im secul. In li annu 1757 Dhaka hat devenit un parte del colonial imperie del Reyatu Unit. Dhaka esset li cité capital de Bengalia. In li annu 1957 Dhaka devenit cité capital de Ost-Bengalia e apartenet a Pakistan. Desde li annu 1971 Dhaka es li cité capital del índependent state Bangladesh.

Dhaka es li political, economic e cultural centre de Bangladesh. Dhaka es un del max densi habitat areas del munde. Por li economie del cité es li textile-industrie tre important e anc li export de jute, sucre e té. Dhaka have un problema con frequent inundationes pro li monsun.
Emomali Rahmon

**Emomali Rahmon** (Эмомалӣ Раҳмон, nascet quam Emomali Rahmonov) es un politico de Tadjikistan. il nascet li 5-im de octobre 1952 in Kulob e es desde 6-im de novembre 1994 presidente de Tadjikistan. Emomali Rahmon es anc li presidente del Popul Democratic Partise de Tadjikistan. 

Emomali Rahmon studiat economie in Dushanbe e es specialist por agricultura. Il fat su political cariera in li Comunist Partise de Tadjikistan durant li era del Soviet-Union. Quam presidente il guverna autoritarimen e porta li titul *ductor del nation*.

Emomali Rahmon es maritat con Azizmo Asadullayeva e li cuple have nin infantes, sep filias e du filios.
Victor Martinovich

**Victor Valer'evich Martinovich Leonidovich Pasternak** es un bielorussian autor e jurnalist. Il nascet li 9-im de septembre 1977 in Ashymany.

Victor Martinovich studiat li historie de arte in Minsk e fat ta su doctoratu. Desde li annu 2005 il instructe political scientie e historie al Europan Huminitarian Universitá in Vilnius (Lituania). Il labora quam autor e jurnalist. Quam jurnalist il scri in li german jurnal Die Zeit.

Il ne posset publicar quelc de su libres in Bielorussia pro political causes. Su roman paranoia narra pri un paranoid dictatorial guvernament in ost-Europa e esset interdictet in Bielorussia.

Victor Martinovich recivet diversi premies pro su romanes. Il scri in li russ lingue, ma su romanas anc es traductet e publicat in bielorussian, german e anglesi.

## Ovres
* 2009 Paranoia
* 2010 Табу
* 2011 Сцюдзёны вырай (Glacial sud)
* 2013 Spaghnum
* 2015 Радзіма. Марк Шагал у Віцебскy
* 2016 Mova (Lingue)
* 2016 Озеро радости (Lago del joya)
* 2018 Ноч (Nocte)
* 2020 Revolution
Heather Graham

**Heather Joan Graham** es un actoressa de USA. Ella nascet li 29-im de januar 1970 in Milwaukee (Wisconsin) e es activ quam actoressa desde li annu 1981. Heather Graham ludet in mult filmes de television e cinemá. 

Inter altris Heather Graham ludet li principal roles in li filmes *Bowfinger* (1999), *Austin Powers: The Spy Who Shagged Me* (1999), *Say It Isn't So* (2001), *From Hell* (2001) e Blessed (2004). Ella anc ludet in li film *The Hangover*(2009) e su continuation *The Hangover Part III* (2013).
Christopher Plummer

**Arthur Christopher Orme Plummer** esset un actor de cinemá e de television de Canada.Il nascet li 13-im de decembre 1929 in Toronto (Canada) e morit li 5-im de februar 2021 in Weston (Connecticut) (USA). Christopher Plummer laborat quam actor inter 1945 til su morte in li annu 2021 e il ganiat mult international premies. Il ludet in mult filmes de television e cinemá e esset anc activ quam actor de teatre.

Christopher Plummer sovente ludet historical personalitás. Il esset tri vez maritat.

## Filmografie
Michael Frisch

**Michael Frisch** es un politico de Germania. Il nascet li  4-im de septembre 1957 in Trier e es desde li annu 2019 li chef del dextri partise Alternative por Germania en li federal land Rheinland-Palatinia. Il es li prim-candidate del Alternative por Germania por li electiones al parlament del federal país Rheinland-Palatinia in li annu 2021.

## Personal e professional vive
Michael Frisch studiat matematica e catolic religion por instructores in Trier. Li laborat inter 1983 e 2016 il laborat quam instructor por matematica e catolic religion in un scola in Trier.

Michael Frisch es maritat e have du infantes. 

## Political cariera
Michael Frisch esset til li annu 2013 membre del Cristan Democratic Union de Germania.
* 2013 Michael Frisch devenit membre del dextri Alternative por Germania.
* 2014 Il es electet in li consilie municipal de Trier e devenit ta li presidente del fraction del Alternative por Germania e chef del organisation de su partise in Trier.
* 2016 Michael Frisch es electet in li parlament del país federal de Rheinland-Palatinia.
* 2019 Michael Frisch esset electet quam presidente del Alternative por Germania quam successor de Uwe Junge.
* 2021 Michael Frisch es li prim-candidate del Alternative por Germania por li electiones al parlament del federal país Rheinland-Palatinia.

## Ligamentes extern
* Informationes del parlament de Rheinland-Palatinia pri Michael Frisch
Bernd Gögel

**Bernd Gögel** es un politico de Germania. Il nascet li  9-im de januar 1955 in Niefern e esset inter 2017 e 20122 chef del fraction del dextri Alternative por Germania in li país federal Baden-Württemberg. Bernd Gögel esset li prim-candidate del Alternative por Germania por li electiones al parlament del federal país Baden-Württemberg in li annu 2021.

## Personal e professional vive
Bernd Gögel fat un aprentise quam comerciant. Il laborat quam comerciant in firma por logistica. In li annu 2003 il fundat su propri transporte-firma.

Bernd Gögel es maritat e have du infantes e quar nepotes.

## Political cariera
* 2013 Bernd Gögel devenit membre del dextri partise Alternative por Germania.
* 2016 Bernd Gögel es electet in li parlament del país federal Baden-Württemberg.
* 2017 Il devenit li chef del fraction del Alternative por Germania  in li parlament del país federal Baden-Württemberg.
* 2019-2020 Inter li februar 2019 e li februar 2020 Gögel esset co-presidente in li organisation del Alternative por Germania in Baden-Württemberg.
* 2021 Bernd Gögel esset li prim-candidate del Alternative por Germania por li electiones al parlament del federal país Baden-Württemberg.
* 2022 Bernd Gögel demissionat in li fine del annu 2022 quam chef del fraction del Alternative por Germania in li parlament del federal país Baden-Württemberg.

## Politico
Bernd Gögel apartene al moderat fraction in li dextri partise Alternative por Germania.

## Ligamentes extern
* Biografie de Bernd Gögel sur su internet-págine

## Referenties
George Shultz

**George Pratt Shultz ** esset un politico de USA. Il nascet li 13-im de decembre 1920 in New York e morit li 6-im de februar 2021 in Stanford (California) in li etá de 100 annus. George Shultz esset ministre por externi aferes del USA  inter li 16-im de julí 1982 til li 20-im de januar jenuar 1989 in li guvernament del presidente Ronald Reagan. Il esset membre del Republican Partise.

## Personal e professional vive
George Shultz studiat economie al Universitá de Princeton. Durant li Duesim Guerre Mundal il esset oficiro in li rang de capitano. Pos li guerre il fat su doctoratu al Massachusetts Institute of Technology in li economie de industrie. Pos to Shultz docet al Massachusetts Institute of Technology inter 1948 e 1957. Ye li annu 1955 Shultz devenit professor. Ye li annu 1957 il changeat al universitá de Chicago. Ye li annu 1962 Shultz devenit decan al universitá de Chicago.

Pos su cariera quam ministre por externi aferes in li annu 1989 George Shultz devenit professor al Universitá de Stanford in California.

George Shultz esset duvez maritat. Inter 1946 e 1995 con Helena O'Brian qui morit in li annu 1995. Ye li annu 1997 il maritat Charlotte Mailliard Shultz. George Shultz havet quin infantes.

## Political cariera
* 1969-1970 George Shultz esset ministre por labore in li guvernament del presidente Richard Nixon.
* 1972-1974 George Shultz esset ministre por financies in li guvernament del presidente Richard Nixon.
* 1982-1989 George Shultz esset ministre por externi aferes in li guvernament del presidente Ronald Reagan.
* 2000 Shultz esset consiliero in li campanie electoral del presidente George W. Bush.
Novalis

**Novalis** es li pseudonim del german autor e filosof *Georg Friedrich von Hardenberg*. Il nascet li 2-im de mai 1772 in li Castel Oberwiederstedt in Saxonia-Anhalt (Germania) e morit li 25-im de marte 1801 in Weißenfels.

Novalis esset un scritor in li comense del epoca de romantica.

Il studiat jurisprudentie in Jena. Durant su studie Novalis fat li conossentie del scritor Friedrich Schiller e del autor Johann Wolfgang von Goethe. In li annu 1797 Novalis comensat studiar natural scienties in Freiberg.

Novalis morit li 25-im de marte 1801 pro tuberculose.

## Ovre
Novalis scrit poesie e prosa, ma anc filosofic e political ovres.

## Max famosi ovres
**Hymnen an die Nacht* (poemes, 1800)
**Geistliche Lieder* (religiosi canzones, 1802)
**Die Lehrlinge zu Sais* (fragment de un roman, 1802)
**Heinrich von Ofterdingen* (fragment de un roman, 1802)

## Influentie
Novalis mult influentiat li pensas de Hermann Hesse, e li dition "Schicksal und Gemüt sind Namen eines Begriffs" (destine e caracter es du nómines por li sam concept) de Novalis aparit in li libre Demian.
Sigrid Undset

**Sigrid Undset** esset un norvegian autoressa. Ella nascet li 20-im de may 1882 in Kalundborg (Dania) e morit li 10-im de junio 1949 in Lillehammer. Sigrid Undset ganiat li Nobel Premie de litteratura in li annu 1928.

Li max grand successes de Sigrid Undset esset su roman-trilogie Kristin Lavransdatter quel lude in li medievie e esset publicat inter 1920 e 1922. 

Sigrid Undset esset maritat con li norvegian pictor Anders Castus Svastad e li cuple havet du filios e un filia, ma in li annu 1927 li maritage esset divorciat. In li annu 1924 Sigrid Undset divenit membre del Eclesie Catolic. Durant li Duesim Guerre Mundal Sigrid Undset fugit a USA in li annu 1940 pro su ocupation de su patria per Germania. Ella retornat in li annu 1945 a Norvegia.
Liepāja

**Liepāja** (German: Libau) es un li triesim max grand cité de Latvia. It es situat in li west del land al líttore del Baltic Mare. Liepāja apartene al historic geografic region de Kurzeme.

Liepāja have 76.535 (2018) habitantes e un area de 60,4 quadrat-kilometres. In li annu 2011 55,5 percentes del habitantes esset de latvian e 30,3 percentes de russian nationalitá.

## Historie
Li cité esset mentionat por li unesim vez in un historic documente in li annu 1253. Desde li annu 1625 Liepāja have li yure de un cité. Til 1795 li cité apartenet al territorie del german Livonian Órden. Ye li annu 1795 it devenit parte de Russia.

Durant li témpor del Soviet-Union mult russes translocat a Liepāja e circa 50 percentes del habitantes ne esset latvianes. In li Soviet-Union li cité esset un centre del construction de aviones e de pesciera-industrie.

## Economie
Por li economie del cité li portu sin glacie have un grand importantie. 

## Sport
Li hockey sur glacie-club HK Liepāja have su hem in li cité quel lude in li Latvian Hockey League.
Jacques Offenbach

**Jakob "Jacques" Offenbach** esset un german-frances compositor de classic musica e musico. Il nascet li 20-im de junio 1875 in Köln (Germania)e morit li 5-im de octobre 1880 in Paris. 

Ye li annu 1836 Offenbach translocat de Germania a Paris. Il esset maritat con Hermine d'Alcain e li cuple havet quin infantes. Jacques Offenbach recivet in li annu 1860 li civitá de Francia, ma pos li german-frances guerre ye 1870/1871 il esset egardat in Francia quam german spion e in Germania quam trahitor.

## Ovre

Il es egardat quam li fundator del modern operette quam propri e aconosset pezze del musica del music-teatre. Jacques Offenbach ludet li violoncello.

Li max famosi pezzes de musica de Jacques Offenbach es li danse-pezze Cancan ex Orpheus in li inferne e Bacarole ex li Narrationes de Hoffmann.

Jacques Offenbach composit 75 pezzes por li violoncello e 102 ovres por li music-teatre.
Monterrey

**Monterrey** es un cité in Mexico. It es situat in li nord-ost de Mexico e it es li cité capital del federal state Nuevo León al rive del fluvie Santa Catarina quel divide li cité in du partes. Li cité es anc nominat *la Ciudad de las Montañas*  (Li cité del montes) pro que li cité es circumdat de montes

Monterrey have  1.109.171 (2015) habitantes e un area de 324,8 quadrat-kilometres. 

Li cité esset fundat in li annu 1596 de Diego de Montemayor. Ye li annu 1846 evenit li Battalie de Monterrey durant li Mexican-American Guerre sur li territoria del cité.

Li universitá Universidad Autónoma de Nuevo León have su sede in Monterrey.

## Sport
In li annu 1886 quelc ludes del Championatu Mundal de Football 1986 evenit in Monterrey.
Kira Weidle

**Kira Weidle** es un activ sportista de Ski Alpin de Germania.

Ella nascet li 24-im februar 1996 in Stuttgart. Quande Kira Weidle havet quar annus su familie translocat a Starnberg ú ella es activ in li local ski-club SC Starnberg. 

Kira Weidle es activ in li disciplines alpin ski descense e súper gigang slalom. Ella finit li ski-gimnasium in Oberstdorf e nu labora quam sport-soldate.

## Successes
Li max grand successe de Kira Weidle es li argent-medallie in li alpin ski descense che li championatu de ski alpin 2021 in Cortina d'Ampezzo.

Desde li annu 2016 Kira Weidle es activ mund bocale de alpin ski. Ta su max grand successes esset duvez li rang tri in alpin ski descenses.

Ella partiprendet in Olimpic Ludes de hiverne 2018 in Pyeongchang. Ta ella finit in li alpin ski descense ye li rang 11.
Mario Draghi

**Mario Draghi ** es un politico de Italia. il nascet li 3-im de septembre 1947 in Roma e es desde li 13-im de februar 2021 prim-ministre de Italia. Mario Draghi ne es membre de un politica partise e esset inter 1-im de novembre 2011 til 31-im de octobre 2019 li presidente del Europan Central Bank.

## Personal e professional vive
Mario Draghi studiat economie in Roma.Il fat su doctoratu in li Massachusetts Institute of Technology (MIT) in Cambridge (USA) e hat un stipendie por to. 

Mario Draghi laborat quam docent por economie al universitás de Trento, Padova e Venezia. Ye li annu 1981 il devenit professor al universitá de Firenze. Inter 2002 e 2005 Draghi laborat quam vice-presidente del bank por investimentes Goldman Sachs International in London.

Desde li annu 1973 Mario Draghi es maritat con Maria Serenella Cappello e li cuple have du infantes.

## Politial cariera
* 1984-1990 Italian executiv director del Bank Mundal.
* 1991-2001 General-director del italian ministerie por financies 
* 2006-2011 Guvernator del Central Bank de Italia e presidente del Financial Stability Board.
* 2011-2019 Presidente del Europan Central Bank.
* 2021 Mario Draghi devenit li 13-im de februar 2021 prim-ministre de Italia.
Cortina d'Ampezzo

**Cortina d'Ampezzo** es un municipie in Italia. It es situat in li nord-ost del land e apartene al region Veneto e al Provincia Belluno. Cortina d'Ampezzo es situat in li montania de Dolomites. Cortina d'Ampezzo apartene al territoria del lingual minoritá de ladines. In li ladinesi lingue li municipie have li nómine Anpëz o Anpezo.

Cortina d'Ampezzo es un famosi centre del sport hivernal. In Cortina d'Ampezzo evenit li Olimpic Ludes del hiverne in li annu 1956. Li championatu mundal de ski alpin evenit ja trivez in Cortina d'Ampezzo in li annus 1932, 1941 e 2021.

Hodie Cortina d'Ampezzo have 5.735 (2019) habitantes e un area de 254,51 quadrat-kilometres. It have un altore de 1211 metres.

Cortina d'Ampezzo es un centre de turisme e del Sport hivernal

## Sport
In Cortina d'Ampezzo evenit li Olimpic Ludes de hiverne 1956 e li Olimpic Ludes de hiverne 2026
Bečej

**Bečej** (Hungarian: Óbecse, German: Altbesche) es un cité e municipie in Serbia. It es situat in li nord del land in li region Vojvodina e apartene al districte Sud Bačka.

Li cité have 23,895 (2011) e li municipie 37,351 (2011) habitantes. Li municipie have un area de 487 metres.

Bečej es un centre del hungarian minorité. 46,34 percentes del habitantes in li annu 2011 esset del hungarian nationalitá e 41,37 percent del serb nationalitá.

Bečej esset mentionat por li unesim vez in un historic document in li annu 1091. Inter 1551 e 1687 it esset parte del Otoman Imperie e pos to it devenit parte de Austria-Hungaria til li annu 1918. 

Li patriarch del Serb Ortodox Eclesie Porfirije nascet in Bečej.
Giorgi Gakharia

**Giorgi Zauris dze Gakharia ** (გიორგი ზაურის ძე გახარია) es un politico de Georgia. il nascet li 19-im de marte 1975 in Tbilisi e esis prim-ministre de Georgia inter li 8-im septembre 2019 e li 18-im de februar 2021. Georgi Gakharia esset til annu 2021 membre del partise Georgian Reve. Il fundat e es li presidente del partise Por Georgia.

## Personal e profesional vive
Georgi Gakharia studiat historie in Tbilisi e political scientie in Moscva. Il fat un mastre in plu alt comercial administration (Higher Business Administration). Pos to il laborat in diversi firmas quam li german Lufthansa Service Holding.

Giorgi Gakharia es maritat con Marika Pantsulia e li cuple have un filia Ana.

## Political cariera
Giorgi Gakharia esset membre del partise Georgian Reve.

* 2013-2016 Ombudsman por economie de Georgia.
* 2014-2016 Secretario del economic consilie.
* 2017-2018 Ministre por economie e durabil developament.
* 2017-2019 Ministre por interni aferes.
* 2018-2019 Vice-prim-ministre de Georgia.
* 2019 Secretario del National Consilie de Securitá de Georgia.
* 2019-2021 Giorgi Gakharia esset inter li 8-im de septembre 2019 e li 18-im de februar 2021 prim-ministre de Georgia. Il devet demisser ye li 18-im de februar 2021 pro li areste del politico del oposition Nika Melia. 
* 2021 Giorgi Gakharia abandonat li partise Georgian Reve e fundat ye li 29-im de may 2021 li partise Por Georgia e il devenit presidente de ti partise. Giorgi Gakharia candidat sin successe in li annu 2021 por li oficie del borgomastro del cité capital Tbilisi.
Armen Sargsyan

**Armen Vardani Sargsyan** (Արմեն Վարդանի Սարգսյան) es un politico de Armenia. Il nascet li 23-im de junio 1953 in Yerevan e esset li 9-im de april 2018 e li 1-im de februar 2022 presidente de Armenia. Il ne es membre de un political partise, ma li Republican Partise de Armenia suporta le.

## Personal e professional vive
Armen Sargsyan studiat fisica e matematica in Yerevan. Pos to il laborat al universitá de Yerevan e devenit membre del Academie de Scienties de Armenia. Inter 1976 e 1984 Sargysan esset professor al universitá de Yerevan. Ye li annu 1982 Armen Sargsyan esset professor al universitá de Cambridge (Anglia).

Pos li índependentie de Armenia Sargsyan devenit in li diplomatic servicie del land. Il fundat in li annu 1991 li ambassade de Armenia in London (Reyatu Unit). Armen Sargsyan esset ambassador de Armenia por Reyatu Unit, Belgia, Nederland, Luxemburgia, Vatican e li Europan Union.

Armen Sargsyan es un del autores del lude por computatores Tetris. 

Armen Sargsyan es maritat con Nouneh Sargsyan e li cuple have du infantes.

## Political cariera
* 1996-1997 Armen Sargsyan esset prim-ministre de Armenia inter 4-im novembre 1996 til 20-im de marte 1997.
* 2018 Ye li 9-im de april 2018 li parlament de Armenia electet Armen Sargsyan quam presidente de Armenia.
* 2022 Armen Sargsayan anunciat su demission li 23-im de januar 2022 e li parlament de Armenia electet Vahagn Khachaturyan quam su successor.
Elmedin Konaković

**Elmedin "Dino" Konaković** es un politico de Bosnia e Herzegovina. Il nascet li  3-im de septembre 1974 in Sarajevo e esset prim-ministre del Canton Sarajevo inter 23-im de marte 2015 e 4-im de april 2018. Hodie il es presidente del Popul e Justicie Partise e il devenit membre del Dom del popules del parlament del Federation Bosnia e Herzegovina. Elmedin Konaković devenit ministre por externi aferes de Bosnia e Herzegovina ye li 25-im de januar 2023.

## Personal e professional vive
Elmedin Konaković studiat sport in Sarajevo e devenit un professional lusor del basketball. Il ludet por li club KK Bosna Sarajevo. Elmedin Konaković continuat su basketball-cariera in Slovania, Hungaria e Rumania.

Il finit su cariera quam basketball-lusor in li annu 2001 e devenit director del national representation de Bosnia e Herzegovina de basketball e director del club KK Bosna Sarajevo. 

Elmedin Konaković es maritat con li jurnalist Dalija Hasanbegović. Antey il esset maritat con li foto-modelles Aida Osmanović e Martina Saira Keškić.

## Political cariera
* 2004-2018 Elmedin Konaković esset membre del Partise del Democratic Action.
* 2015-2018 Elmedin Konaković esset prim-ministre del Canton Sarajevo inter 23-im de marte 2015 e 4-im de april 2018.
* 2018 Elmedin Konaković fundet li 13-im del marte 2018 li Popul e Justicie Partise e es electet in li parlament del Canton Sarajevo.
* 2018-2020 Presidente del parlament del Canton Sarajevo
* 2019 In li julí 2019 Dino Konaković es delegat in li Dom del popules del parlament del Federation Bosnia e Herzegovina.
* 2023 Elmedin Konaković devenit ministre por externi aferes de Bosnia e Herzegovina ye li 25-im de januar 2023.

Dino Konaković esset por mult annus membre del Partise del Democratic Action, ma nun il critica li coruption de ti partise.
Salome Zourabichvili

**Salome Zourabichvili** (სალომე ზურაბიშვილი) es un féminin politico de Georgia. Ella nascet li 18-im de marte 1952 in Paris (Francia) e es desde 16-im de decembre 2018 presidente de Georgia.

Ella nascet in Francia in un familie del georgian emigration. Su famile ha departet de Georgia a Francia in li annu 1921. Salome Zoubichivili studiat political scientie in Paris e New York.  Ella laborat quam diplomat de Francia. 

In li annu 2003 Salome Zourabichvili devenit ambassador de Francia in Georgia. In li annu 2004 Salome Zourabichvili recivet un georgian passport e devenit cive de Francia.

Salome Zoubarichvili esset duvez maritat. Inter 1981 e 1992 con Nicolas Gorjestani, ma li cuple divorciat in li annu 1992. In li annu 1993 ella maritat Janri Kashria, ma il morit ye li annu 2012. Salome Zourabichvili have du infantes. Ella es li cusina del francesi famosi historica Hélène Carrère d'Encausse.

## Political cariera
* 2004-2005 Salome Zourabichvili esset ministre de externi aferes de Georgia.
* 2006 Salome Zouraubarchvili fundat li partise Li Via de Georgia. 
* 2006-2010 Membre e presidente del partise Li Via de Georgia.
* 2016-2018 Salome Zourabichvili es electet in li parlament quam índependent candidate.
* 2018 Salome Zourabichvili es electet quam presidente de Georgia. Ella esset un índependent candidate, ma li guvernant partise Georgian Reve suportat la.
* 2018-2024 Salome Zourabishwili esset presidente de Georgia.
Povritá

**Povritá** es un statu del manca de ressurses por satisfar li basic besones por viver quam nutrition, aqua, vestimentes, un loc por habitar e sanitá. Povritá es li contrarie de richesse. Povrité ne es solmen li manca de pecunie.

Povri homes sovente besona li auxilie e suporte de altri homes o institutiones por superviver. Povritá es un social fenomen in omni societás e landes.
Sadyr Japarov

**Sadyr Japarov** (Садыр Жапаров) es un politico de Kirgizistan. Il nascet li 6-im de decembre 1968 in li village Keng-Suu in li Districte Tüp e es desde 28-im de januar 2021 presidente de Kirgizistan. Inter  26-im de octobre 2020 til 21-im de januar 2021 Sadyr Japarov esset temporarimen prim-ministre de Kirgizistan.

Sadyr Japarov studiat sport e jurisprudentie in Bishkek. Il esset director de un statal petroleo interprense.

Sadyr Japarov es maritat con Aigul Japarova.

## Political cariera
* 2007 Sadyr Japarov es electet in li parlament de Kirgizistan por li partise Ak Jol. Il apoyat li presidente Kurmanbek Bakiyev e devenit un conciliero del presidente.
* 2008-2010 Presidente del Direction contra coruption.
* 2010 Japarov es electet por li partise Ata-Zhurt in li parlament.
* 2013 Japarov esset arestat por quar mensus pro su participation in li protestes in Karakol.
* 2014-2017 Japarov fugit de Kirgizistan a Cypria e habitat ta.
* 2017 Japarov provat retornar a Kirgizistan. Il es arestat e condamnat a 11 annus e 6 mensus prison pro li provat raption de Emilbek Kaptagaev.
* 2017-2020 Japarov esset in li prison, ma es liberat pos protestes e demonstrationes pro li parlamentari electiones 2020. 
* 2020 Li 6-im de octobre til li 21-im de januar Sadyr Jarapov devenit temporarimen prim-ministre.
* 2021 Sadyr Japarov devenit li 28-im de januar 2021 presidente de Kirgizistan.

## Politico
Sadyr Japarov es frequentmen descrit quam nationalist e populistic. Il li externi politico il suporta strett relationes con Russia. Sadyr Japarov es li presidente del nationalist partise Mekenchil.
Dmytro Razumkov

**Dmytro Oleksandrovych Razumkov** (Дмитро Олександрович Разумков) es un politico de Ukraina. Il nascet in li 8-im de octobre 1983 in Berdychiv in li Districte Zhytomyr e esset inter li 29-im de august 2019 e li 7-im de octobre 2021 li presidente del parlament de Ukraina Verkhovna Rada. Dmytro Razumkov esset in li annu 2019 presidente del partise Servitor del Popul. 

## Personal e professional vive
Dmytro Razumkov studiat international relationes in Kiev e have un academic gradu in international economic relationes. Il anc studiat jurisprudentie in Kiev. Razumkov laborat quam political consiliero e analitico de politica.

## Political cariera
* 2006-2010 Membre del Partise del Regiones del ex-presidente Viktor Yanukovych.
* 2019 Dmytro Razumkov devenit li 29-im de august 2019 presidente del Verkhovna Rada. Durant li annu 2010 Razumkov esets presidente del partise Servitor del Popul.
* 2019-2021 Presidente del Verkhochna Rada.